Fra BZ-hus til landsby

En af Københavns mest berømte - og berygtede - adresser tages i brug til socialt projekt.

1982: 29. oktober får de unge nøglerne til huset på Jagtvej 69

1997: 10. april indgår Københavns Ungdomscentre en ny aftale med de unge. De kan nu opsiges med tre måneders varsel.

1999: 6. maj vedtager et flertal i Borgerrepræsentationen at lukke huset.

2000: 26. januar bliver Ungdomshuset sat til salg af kommunen. 16. november beslutter Borgerrepræsentationen at sælge til Human A/S ved Inger Loft.

2001: 28. september køber Faderhuset Human A/S og dermed Ungdomshuset.

2006: I oktober afgør Fogedretten, at de unge skal være ude af Ungdomshuset 14. december. 12. december afslår Faderhuset igen at sælge huset på Jagtvej 69.

2007: 3. januar søger Faderhuset Københavns Kommune om tilladelse til at rive huset på Jagtvej 69 ned. Tilladelsen gives.

22. januar tilbyder Københavns Kommune de unge at overtage en del af den nedlagte Stevnsgades Skole på Nørrebro. Pris: 12 millioner kroner. Skolen skal også huse en handicapskole. Ungdomshuset afviser kommunens forslag og siger, at det højest vil betale én krone. Begrundelsen er, at husets brugere ikke vil købe et hus fra politikerne, fordi de har solgt det hus, de unge allerede rådet over.

1. marts rykker politiet ind klokken syv om morgenen. Politiet rydder huset, og der udbryder gadekampe. Huset rives ned.

2010: Carsten Houtved, Udviklingsselskabet af 2010, køber grunden.

2012: Udviklingsselskabet af 2010 meddeler, at der planlægges en ejendom med butikker og ungdomsboliger.

2017: Udviklingsselskabet af 2010 og Projekt Vendepunktet afslører, at der skal bygges midlertidige hjemløseboliger på Jagtvej 69.

Vis mere